title: 2005/196/ES: Sklep Sveta z dne 21. februarja 2005 o podpisu in začasni uporabi sporazuma v obliki izmenjave pisem med Evropsko skupnostjo in Ukrajino glede podaljšanja in spremembe Sporazuma med Evropsko skupnostjo in Ukrajino o trgovini s tekstilnimi izdelki

text:
               11.3.2005

               SL

               Uradni list Evropske unije

               L 65/25

         SKLEP SVETA
   z dne 21. februarja 2005
   o podpisu in začasni uporabi sporazuma v obliki izmenjave pisem med Evropsko skupnostjo in Ukrajino glede podaljšanja in spremembe Sporazuma med Evropsko skupnostjo in Ukrajino o trgovini s tekstilnimi izdelki
   (2005/196/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija je v imenu Skupnosti dosegla Sporazum v obliki izmenjave pisem med Evropsko skupnostjo in Ukrajino o podaljšanju in spremembi Sporazuma o trgovini s tekstilnimi izdelki z Ukrajino.

               (2)

               S pridržkom njegove kasnejše sklenitve, naj bi se Sporazum podpisal v imenu Skupnosti.

               (3)

               Primerno je, da se ta sporazum uporablja začasno od 1. januarja 2005 do dokončanja ustreznih postopkov za njegovo sklenitev in pod pogojem vzajemnosti –

         SKLENIL:
   Člen 1
   S pridržkom kasnejše sklenitve je predsednik Sveta pooblaščen, da imenuje osebo(e), pooblaščeno(e) za podpis Sporazuma o trgovini s tekstilnimi izdelki med Evropsko skupnostjo in Ukrajino, v imenu Evropske skupnosti.
   Člen 2
   Pod pogojem vzajemnosti se Sporazum v obliki izmenjave pisem iz člena 1 začasno uporablja od 1. januarja 2005, dokler ne bodo zaključeni postopki za njegovo sklenitev.
   Besedilo Sporazuma je priloženo temu sklepu.
   Člen 3
   Komisija lahko skladno s postopkom, določenim v členu 17 Uredbe Sveta (ES) 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1), sprejme ukrepe, predvidene v točki 6 izmenjave pisem, podpisane 19. decembra 2000 (2), ki predvideva ponovno uvedbo režima kvot v letu 2000, če Ukrajina ne bi uporabila tarifnih stopenj, opisanih v odstavku 1.5 izmenjave pisem iz člena 1 tega sklepa.

      V Bruslju, 21. februarja 2005

            Za Svet

            Predsednik

         J. ASSELBORN

      (1)  UL L 275, 8.11.1993, str. 1. Uredba, kakor je bila nazadnje spremenjena z Uredbo (ES) št. 2200/2004 (UL L 374, 22.12.2004, str. 1).

      (2)  UL L 16, 18.1.2001, str. 3.
   SPORAZUM V OBLIKI IZMENJAVE PISEM
   med Evropsko skupnostjo in Ukrajino, ki jo zastopa vlade Ukrajine, glede podaljšanja in spremembe sporazuma med Evropsko gospodarsko skupnostjo in Ukrajino o trgovini s tekstilnimi izdelki iz leta 1993
   Spoštovani,
   v čast mi je, da se lahko sklicujem na Sporazum med Evropsko gospodarsko skupnostjo in Ukrajino o trgovini s tekstilnimi izdelki iz leta 1993, nazadnje spremenjen s Sporazumom v obliki izmenjave pisem, podpisanim 19. decembra 2000 (v nadaljevanju „Sporazum“).

               1.

               Skladno s členom 20(1) Sporazuma se Sporazum uporablja le do 31. decembra 2004. Evropska skupnost predlaga podaljšanje veljavnosti Sporazuma ob upoštevanju naslednjih sprememb in pogojev:

                           1.1

                           Priloga I k Sporazumu, ki navaja izdelke, navedene v členu 1 Sporazuma in vsebuje tudi kategorijo in poimenovanje blaga za tekstilne izdelke, se nadomesti s Prilogo I k Uredbi Sveta (EGS) št. 3030/93 (1). Brez poseganja v splošna pravila za razlago kombinirane nomenklature velja, da je poimenovanje blaga samo informativno, saj so izdelki, ki jih pokriva posamezna kategorija, v tej prilogi opredeljeni z oznakami KN. Če je pred oznako KN navedeno „ex“, so izdelki, zajeti v posamezni kategoriji, opredeljeni z obsegom oznake KN in z obsegom ustreznega poimenovanja.

                           1.2

                           Razveljavita se drugi stavek člena 2(1) in naslov III Protokola A Sporazuma.

                           1.3

                           Besedilo drugega stavka člena 20(1) Sporazuma se nadomesti z naslednjim besedilom:
                           „Uporablja se do 31. decembra 2005.“

                           1.4

                           Členu 20(1) se doda naslednji stavek:
                           „Uporaba vseh določb tega sporazuma se samodejno podaljša za obdobje dodatnega leta do 31. decembra 2006, razen če ena od strani uradno obvesti drugo najmanj šest mesecev pred 31. decembrom 2005, da se s podaljšanjem ne strinja.“

                           1.5

                           Tarifne stopnje, ki jih uporablja Ukrajina za izvoz izdelkov poglavij HS 50-63 s poreklom iz ES, ne bodo presegale stopenj, dogovorjenih v izmenjavi pisem, podpisanih 19. decembra 2000.

               2.

               Če bi Ukrajina postala članica Svetovne trgovinske organizacije (STO) pred dnem izteka Sporazuma, veljajo od dne sprejetja Ukrajine v STO sporazumi in pravila STO.

               3.

               Hvaležen bi bil, če bi lahko vaša Vlada dala soglasje k zgornjemu besedilu. V tem primeru bi to pismo, skupaj z vašim pisnim soglasjem, sestavljalo Sporazum v obliki izmenjave pisem, ki bi stopil v veljavo prvi dan meseca, ki sledi dnevu, ko sta obe strani uradno obvestili ena drugo, da so bili zaključeni potrebni notranji pravni postopki. Do takrat naj bi se začasno uporabljal od 1. januarja 2005 pod pogojem vzajemnosti.

         Sprejmite, gospod, izraz mojega globokega spoštovanja.
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli
   V Bruslju,
   Tehty Brysselissä
   Utfärdat i Bryssel den
   Вчинено в м.

      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar
      За Європейське Спiвтовариство

   Spoštovani,
   v čast mi je, da lahko potrdim prejem vašega današnjega pisma, ki se glasi:

      „Spoštovani,
      v čast mi je, da se lahko sklicujem na Sporazum med Evropsko gospodarsko skupnostjo in Ukrajino o trgovini s tekstilnimi izdelki iz leta 1993, nazadnje spremenjen s Sporazumom v obliki izmenjave pisem, podpisanim 19. decembra 2000 (v nadaljevanju „Sporazum“).

                  1.

                  Skladno s členom 20(1) Sporazuma se Sporazum uporablja le do 31. decembra 2004. Evropska skupnost predlaga podaljšanje veljavnosti Sporazuma ob upoštevanju naslednjih sprememb in pogojev:

                              1.1

                              Priloga I k Sporazumu, ki navaja izdelke, navedene v členu 1 Sporazuma in vsebuje tudi kategorijo in poimenovanje blaga za tekstilne izdelke, se nadomesti s Prilogo I k Uredbi Sveta (EGS) št. 3030/93 (2). Brez poseganja v splošna pravila za razlago kombinirane nomenklature velja, da je poimenovanje blaga samo informativno, saj so izdelki, ki jih pokriva posamezna kategorija, v tej prilogi opredeljeni z oznakami KN. Če je pred oznako KN navedeno „ex“, so izdelki, zajeti v posamezni kategoriji, opredeljeni z obsegom oznake KN in z obsegom ustreznega poimenovanja.

                              1.2

                              Razveljavita se drugi stavek člena 2(1) in naslov III Protokola A Sporazuma.

                              1.3

                              Besedilo drugega stavka člena 20(1) Sporazuma se nadomesti z naslednjim besedilom:
                              „Uporablja se do 31. decembra 2005.“

                              1.4

                              Členu 20(1) se doda naslednji stavek:
                              „Uporaba vseh določb tega sporazuma se samodejno podaljša za obdobje dodatnega leta do 31. decembra 2006, razen če ena od strani uradno obvesti drugo najmanj šest mesecev pred 31. decembrom 2005, da se s podaljšanjem ne strinja.“

                              1.5

                              Tarifne stopnje, ki jih uporablja Ukrajina za izvoz izdelkov poglavij HS 50-63 s poreklom iz ES, ne bodo presegale stopenj, dogovorjenih v izmenjavi pisem, podpisanih 19. decembra 2000.

                  2.

                  Če bi Ukrajina postala članica Svetovne trgovinske organizacije (STO) pred dnem izteka Sporazuma, veljajo od dne sprejetja Ukrajine v STO sporazumi in pravila STO.

                  3.

                  Hvaležen bi bil, če bi lahko vaša Vlada dala soglasje k zgornjemu besedilu. V tem primeru bi to pismo, skupaj z vašim pisnim soglasjem, sestavljalo Sporazum v obliki izmenjave pisem, ki bi stopil v veljavo prvi dan meseca, ki sledi dnevu, ko sta obe strani uradno obvestili ena drugo, da so bili zaključeni potrebni notranji pravni postopki. Do takrat naj bi se začasno uporabljal od 1. januarja 2005 pod pogojem vzajemnosti.“

   V čast mi je, da lahko potrdim, da Vlada Ukrajine potrjuje vsebino vašega pisma ter da to pismo in vaše pismo oblikujeta Sporazum v skladu z vašim predlogom.
   Sprejmite, gospod, izraz mojega globokega spoštovanja.
   Вчинено в м.
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli
   V Bruslju,
   Tehty Brysselissä
   Utfärdat i Bryssel den

      За Уряд України
      Por el Gobierno de Ucrania
      Za vládu Ukrajiny
      For regeringen for Ukraine
      Für die Regierung der Ukraine
      Ukraina valitsuse nimel
      Για την Κυβέρνηση της Ουκρανίας
      For the Government of Ukraine
      Pour le gouvernement ukrainien
      Per il governo dell’Ucraina
      Ukrainas valdības vārdā
      Ukrainos Vyriausybės vardu
      Ukrajna kormánya részéről
      Għall-Gvern ta’ l-Ukrajna
      Voor de Regering van Oekraïne
      W imieniu Rządu Ukrainy
      Pelo Governo da Ucrânia
      Za vládu Ukrajiny
      Za Vlado Ukrajine
      Ukrainan hallituksen puolesta
      För Ukrainas regering

      (1)  UL L 275, 8.11.1993, str. 1. Uredba, kakor je bila nazadnje spremenjena z Uredbo (ES) št. 2200/2004 (UL L 374, 22.12.2004, str. 1).

      (2)  UL L 275, 8.11.1993, str. 1. Uredba, kakor je bila nazadnje spremenjena z Uredbo (ES) št. 2200/2004 (UL L 374, 22.12.2004, str. 1).


title: 2008/143/ES: Sklep Sveta z dne 28. januarja 2008 o sklenitvi Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani

text:
               21.2.2008

               SL

               Uradni list Evropske unije

               L 46/23

         SKLEP SVETA
   z dne 28. januarja 2008
   o sklenitvi Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani
   (2008/143/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 80(2) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Svet je 12. februarja 1998 pooblastil Komisijo za začetek pogajanj o Sporazumu o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani (v nadaljnjem besedilu „Sporazum“) in v ta namen določil pogajalske direktive.

               (2)

               Ta pogajanja so bila uspešna in Komisija je 12. decembra 2001 Sporazum parafirala.

               (3)

               Sporazum je bil podpisan 6. decembra 2002 v Bruslju, s pridržkom njegove poznejše sklenitve.

               (4)

               Protokol o spremembi Sporazuma zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji je bil podpisan 5. septembra 2005.

               (5)

               V skladu s členom 6(2) Akta o pristopu iz leta 2005 bosta Bolgarija in Romunija k Sporazumu pristopili s protokolom med Svetom in Ljudsko republiko Kitajsko.

               (6)

               Potrebni ustavni in institucionalni postopki so zaključeni, zato bi bilo treba Sporazum odobriti –

         SKLENIL:
   Člen 1
   Sporazum o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani se odobri v imenu Skupnosti.
   Besedilo Sporazuma (2) je priloženo temu sklepu.
   Člen 2
   Predsednik Sveta v imenu Evropske skupnosti in njenih držav članic pošlje uradno obvestilo iz člena 15(2) Sporazuma.

      V Bruslju, 28. januarja 2008

            Za Svet

            Predsednik

         D. RUPEL

      (1)  Mnenje z dne 2. septembra 2003 (UL C 76 E, 25.3.2004, str. 102).

      (2)  Glej stran 25 tega Uradnega lista.
    ---documentbreak---

               21.2.2008

               SL

               Uradni list Evropske unije

               L 46/25

         PREVOD
   SPORAZUM
   o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani
   KRALJEVINA BELGIJA,
   KRALJEVINA DANSKA,
   ZVEZNA REPUBLIKA NEMČIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   VELIKO VOJVODSTVO LUKSEMBURG,
   KRALJEVINA NIZOZEMSKA,
   REPUBLIKA AVSTRIJA,
   PORTUGALSKA REPUBLIKA,
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKE BRITANIJE IN SEVERNE IRSKE,
   pogodbenice Pogodbe o ustanovitvi Evropske skupnosti, v nadaljnjem besedilu „države članice Skupnosti“, in
   EVROPSKA SKUPNOST,
   v nadaljnjem besedilu „Skupnost“,
   na eni strani ter
   VLADA LJUDSKE REPUBLIKE KITAJSKE,
   v nadaljnjem besedilu „Kitajska“,
   na drugi strani,
   OB UPOŠTEVANJU Sporazuma o trgovinskem in gospodarskem sodelovanju med Evropsko gospodarsko skupnostjo in Ljudsko republiko Kitajsko, sklenjenega maja 1985;
   OB UPOŠTEVANJU pomena odnosov, vzpostavljenih med Skupnostjo in njenimi državami članicami ter Kitajsko na področju pomorstva;
   V PREPRIČANJU, da bo sodelovanje na področju mednarodnega pomorstva ugodno vplivalo na razvoj trgovine in gospodarskih odnosov med Kitajsko ter Skupnostjo in njenimi državami članicami;
   PRIPRAVLJENI še naprej krepiti in utrjevati odnose na področju mednarodnega pomorskega prevoza, in sicer na podlagi enakosti in obojestranske koristi;
   OB PRIZNAVANJU pomena pomorskih prevoznih storitev in z željo, da bi še bolj pospešili multimodalne prevoze, ki bi vključevali pomorski del prevozne verige, in tako izboljšali učinkovitost prevoznih verig;
   OB PRIZNAVANJU pomena nadaljnjega razvoja prožnega in tržno usmerjenega pristopa ter koristi, ki jih bodo imeli gospodarski subjekti na obeh straneh od nadziranja in upravljanja svojih lastnih prevoznih storitev v mednarodnem tovornem prometu v okviru učinkovitega sistema mednarodnega pomorskega prevoza;
   OB UPOŠTEVANJU obstoječih dvostranskih pomorskih sporazumov med državami članicami Skupnosti in Kitajsko;
   PODPIRAJOČ večstranska pogajanja o pomorskih prevoznih storitvah v okviru Svetovne trgovinske organizacije;
   KRALJEVINA BELGIJA:
   Isabelle DURANT
   namestnica predsednika vlade in ministrica za mobilnost in promet
   KRALJEVINA DANSKA:
   Bendt BENDTSEN
   minister za gospodarske zadeve, trgovino in industrijo
   ZVEZNA REPUBLIKA NEMČIJA:
   Manfred STOLPE
   zvezni minister za promet, gradnjo in stanovanja
   Wilhelm SCHÖNFELDER
   veleposlanik, stalni predstavnik Zvezne republike Nemčije
   HELENSKA REPUBLIKA:
   Georgios ANOMERITIS
   minister za trgovsko mornarico
   KRALJEVINA ŠPANIJA:
   Francisco ÁLVAREZ-CASCOS FERNÁNDEZ
   minister za notranji razvoj
   FRANCOSKA REPUBLIKA:
   Pierre SELLAL
   veleposlanik, stalni predstavnik Francoske republike
   IRSKA:
   Peter GUNNING
   namestnik stalnega predstavnika Irske
   ITALIJANSKA REPUBLIKA:
   Pietro LUNARDI
   minister za infrastrukturo in promet
   VELIKO VOJVODSTVO LUKSEMBURG:
   Henri GRETHEN
   minister za gospodarske dejavnosti, minister za promet
   KRALJEVINA NIZOZEMSKA:
   Roelf Hendrik de BOER
   minister za promet, komunikacije in javna dela
   REPUBLIKA AVSTRIJA:
   Mathias REICHHOLD
   zvezni minister za promet, inovacije in tehnologijo
   PORTUGALSKA REPUBLIKA:
   Luís Francisco VALENTE DE OLIVEIRA
   minister za javna dela, promet in stanovanja
   REPUBLIKA FINSKA:
   Kimmo SASI
   minister za promet in komunikacije
   KRALJEVINA ŠVEDSKA:
   Ulrica MESSING
   ministrica za komunikacije
   ZDRUŽENO KRALJESTVO VELIKE BRITANIJE IN SEVERNE IRSKE:
   David JAMIESON
   parlamentarni državni podsekretar za promet
   EVROPSKA SKUPNOST:
   Bendt BENDTSEN
   minister za gospodarske zadeve, trgovino in industrijo kraljevine Danske
   vršilec dolžnosti predsednika Sveta Evropske unije
   Loyola DE PALACIO
   podpredsednica Komisije Evropskih skupnosti
   VLADA LJUDSKE REPUBLIKE KITAJSKE:
   Chunxian ZHANG
   minister za komunikacije Ljudske republike Kitajske
   DOGOVORILI O NASLEDNJEM:
   Člen 1
   Cilj
   Cilj tega sporazuma je v korist gospodarskih subjektov pogodbenic izboljšati pogoje, pod katerimi se opravljajo pomorski prevozi tovora na Kitajsko in iz nje, v Skupnost in iz nje kot tudi v Skupnost in Kitajsko in iz njiju na eni strani in v tretje države in iz njih na drugi. Sporazum temelji na načelih svobode opravljanja pomorskih prevoznih storitev, svobodnega dostopa do tovora in prevoznih poslov, ki vključujejo ozemlje tretjih držav, neomejenega dostopa do pristanišč in pomožnih storitev ter nediskriminatornega obravnavanja pri uporabi pristanišč in pomožnih storitev kot tudi glede tržne prisotnosti. Sporazum ureja vse vidike storitev od vrat do vrat.
   Člen 2
   Področje uporabe
   1.   Ta sporazum se uporablja za prevozne storitve v mednarodnem pomorskem tovornem prometu in pripadajoče logistične storitve, vključno z multimodalnimi prevozi s pomorskim delom prevozne verige, med kitajskimi pristanišči in pristanišči držav članic Skupnosti, pa tudi za mednarodni pomorski prevoz tovora med pristanišči držav članic Skupnosti. Prav tako se uporablja za prevozne posle, ki vključujejo ozemlje tretjih držav, ter premike opreme, denimo praznih zabojnikov, ki se ne prevažajo kot tovor za plačilo, med kitajskimi pristanišči ali med pristanišči držav članic Skupnosti.
   Če plovilo ene pogodbenice pluje iz enega pristanišča druge pogodbenice ali iz enega pristanišča države članice Skupnosti v drugo pristanišče, da bi naložilo tovor, namenjen v tujo državo ali razložilo tovor iz tujine, se to šteje za prevoz v sklopu mednarodnega pomorskega prevoza.
   Ta sporazum se ne uporablja za notranji prevoz, ki poteka zgolj med kitajskimi pristanišči ali med pristanišči določene države članice Skupnosti.
   2.   Ta sporazum ne vpliva na uporabo dvostranskih pomorskih sporazumov, sklenjenih med Kitajsko in državami članicami Skupnosti glede vprašanj, ki ne spadajo na področje uporabe tega sporazuma.
   3.   Ta sporazum ne vpliva na pravico plovil tretjih strank, da opravljajo prevoz tovora in potnikov med pristanišči pogodbenic ali med pristanišči katere od pogodbenic in tretje stranke.
   Člen 3
   Opredelitve
   V tem sporazumu:

               (a)

               „prevozne storitve v mednarodnem pomorskem tovornem prometu in pripadajoče logistične storitve“ zajemajo opravljanje storitev mednarodnega pomorskega prevoza tovora in s tem povezane storitve v zvezi z ravnanjem s tovorom, hrambo in skladiščenjem, v zvezi s carinskimi postopki, storitve zabojniških postaj in depojev, ki se nahajajo v pristaniščih in v notranjosti, storitve pomorskih agencij in storitve odpreme tovora;

               (b)

               „multimodalni prevozi“ so prevozi blaga, ki na podlagi enega samega dokumenta potekajo na več kakor en način, prevozna verige pa vključuje pomorski del;

               (c)

               „storitve pomorskih agencij“ pomenijo dejavnosti agenta, ki na danem geografskem območju zastopa poslovne interese ene ali več linijskih ali ladjarskih družb, in sicer za naslednje namene:

                           —

                           trženje in prodaja pomorskih prevoznih storitev in z njimi povezanih storitev, od priprave ponudb do izdajanja računov, ter izdajanje tovornih listov v imenu družb, sklepanje pogodb o s tem povezanih nujnih storitvah, priprava dokumentacije in zagotavljanje poslovnih informacij,

                           —

                           zastopanje družb pri organizaciji pristankov ladij ali, če je potrebno, pri prevzemu tovora;

               (d)

               „storitve odpreme tovora“ pomenijo dejavnosti, ki zajemajo organiziranje in spremljanje odpremnih postopkov v imenu naročnikov prevoza, in sicer s sklepanjem pogodb o s tem povezanih storitvah, s pripravo dokumentacije in zagotavljanjem poslovnih informacij;

               (e)

               „ladjarska družba“ pomeni družbo, ki izpolnjuje naslednje pogoje:

                           (i)

                           ustanovljena je v skladu z javnim ali zasebnim pravom Kitajske oziroma Skupnosti ali države članice Skupnosti;

                           (ii)

                           svoj statutarni sedež, glavno upravo ali glavni kraj poslovanja ima na Kitajskem oz. v Skupnosti;

                           (iii)

                           opravlja mednarodne prevozne storitve s plovili, ki so v njeni lasti, ali s plovili, s katerimi upravlja.

                     Ladjarske družbe s sedežem izven Skupnosti ali Kitajske, ki jih nadzirajo državljani katere od držav članic Skupnosti oziroma Kitajske, so prav tako upravičene, da se zanje uporabljajo določbe tega sporazuma, če so njihova plovila registrirana v njihovi državi članici ali na Kitajskem v skladu s tamkajšnjo zakonodajo;

               (f)

               „hčerinsko podjetje“ pomeni podjetje, ki je v lasti ladjarske družbe in je pravna oseba;

               (g)

               „podružnica“ pomeni poslovno enoto, ki je v lasti ladjarske družbe in ni pravna oseba;

               (h)

               „predstavniška pisarna“ pomeni predstavniško pisarno ladjarske družbe katere od pogodbenic, ustanovljeno na ozemlju druge pogodbenice;

               (i)

               „plovilo“ pomeni vsako trgovsko ladjo, registrirano v skladu s pravom Kitajske ali Skupnosti ali njenih držav članic pri uradu za registracijo plovil ene od pogodbenic pod nacionalno zastavo te pogodbenice, ki je dejavno v mednarodnem pomorskem prometu, vključno s plovili, ki plovejo pod zastavo kakšne tretje države, so pa v lasti in z njimi upravljajo kitajske ladjarske družbe ali ladjarske družbe države članice Skupnosti. Vendar pa ta pojem ne zajema vojnih ladij in netrgovskih ladij.

         Člen 4
   Opravljanje storitev
   1.   Kar zadeva dostop do pristanišč, uporabo infrastrukture in pomožnih pomorskih storitev teh pristanišč, kot tudi s tem povezane pristojbine in dajatve, carinske formalnosti in določanje privezov in naprav za nakladanje in razkladanje, pogodbenice plovila, ki plovejo pod zastavo drugih pogodbenic ali z njimi upravljajo državljani ali podjetja drugih pogodbenic, še naprej obravnavajo nediskriminatorno v primerjavi z lastnimi plovili.
   2.   Pogodbenice se zavezujejo, da bodo učinkovito izvajale načelo neomejenega dostopa do mednarodnega pomorskega trga in prometa brez diskriminacije in na podlagi tržnih zakonitosti.
   3.   Za izvedbo načel iz odstavkov 1 in 2 pogodbenice:

               (a)

               v prihodnje sporazume, ki jih sklenejo s tretjimi državami o prevoznih storitvah v pomorskem prometu, ne vključujejo klavzul o delitvi tovora ter v razumnem roku odpravijo morebitne takšne določbe iz prejšnjih dvostranskih sporazumov;

               (b)

               ob začetku veljavnosti tega sporazuma opustijo vse enostranske upravne, tehnične ali druge ukrepe, ki bi lahko pomenili prikrito omejevanje ali imeli diskriminatorne učinke na svobodo opravljanja storitev v mednarodnem pomorskem prometu;

               (c)

               se z začetkom veljavnosti tega sporazuma vzdržijo izvajanja upravnih, tehničnih ali zakonskih ukrepov, katerih učinek bi lahko bila diskriminacija državljanov ali podjetij druge pogodbenice pri opravljanju storitev v mednarodnem pomorskem prometu.

         4.   Pogodbenica ladjarskim družbam druge pogodbenice dovoli dostop do priključnih storitev, ki jih zagotavljajo ladjarske družbe, registrirane v prvi pogodbenici za mednarodni tovor med kitajskimi pristanišči in med pristanišči držav članic Skupnosti, in sicer brez diskriminacije in pod pogoji, o katerih se dogovorijo zadevne družbe.
   Člen 5
   Tržna prisotnost
   Vsaka od pogodbenic ladjarskim družbam druge pogodbenice za dejavnosti, povezane z zagotavljanjem prevoznih storitev v mednarodnem pomorskem tovornem prometu in pripadajočih logističnih storitev, vključno z multimodalnimi prevozi od vrat do vrat, dovoli ustanavljanje hčerinskih družb, podružnic ali predstavniških pisarn v njihovi popolni lasti ali na podlagi skupnih vlaganj; hčerinskim družbam in podružnicam dovoli, da so gospodarsko dejavne v skladu z njenimi zakoni in upravnimi predpisi. Te dejavnosti vključujejo, niso pa omejene na:

               1.

               potegovanje za tovor in rezerviranje prostora;

               2.

               izdelavo, potrditev, obdelavo in izdajo tovornega lista, vključno s splošno sprejetim tovornim listom v mednarodnem pomorskem prometu, pripravo dokumentacije v zvezi s prevoznimi in carinskimi dokumenti;

               3.

               določanje, pobiranje in nakazovanje voznin in drugih zneskov, zaračunanih po pogodbah o opravljanju storitev po ceniku prevoza;

               4.

               pogajanje o pogodbah o opravljanju storitev in podpisovanje teh pogodb;

               5.

               podpisovanje pogodb o prevozu s tovornjaki, po železnici, o nakladanju in razkladanju tovora ter o drugih pomožnih storitvah;

               6.

               priprava ponudb in objava cenikov prevoza;

               7.

               dejavnosti trženja storitev, ki jih opravljajo;

               8.

               lastništvo opreme, potrebne za njihovo gospodarsko dejavnost;

               9.

               zagotavljanje poslovnih informacij na kakršen koli način, vključno z računalniškimi informacijskimi sistemi in elektronsko izmenjavo podatkov, ob upoštevanju morebitnih nediskriminatornih omejitev glede telekomunikacij;

               10.

               ustanavljanje skupnih podjetij z lokalnimi pomorskimi agencijami z namenom opravljanja agencijskih poslov, denimo organiziranja pristankov ladij ali prevzema odpreme tovora, ki ga je treba prepeljati.

         Člen 6
   Preglednost
   1.   Vsaka od pogodbenic po predhodnem posvetovanju in primernem predhodnem obvestilu takoj objavi vse splošne ukrepe, ki zadevajo izvajanje tega sporazuma ali vplivajo nanj.
   2.   Če objava iz odstavku 1 ni mogoča, se tovrstne informacije objavijo na kakšen drug način.
   3.   Vsaka od pogodbenic se takoj odzove na zahtevo druge pogodbenice, naj posreduje natančnejše informacije o splošnih ukrepih v smislu odstavka 1.
   Člen 7
   Domači predpisi
   1.   Pogodbenice zagotovijo, da se vsi splošni ukrepi, ki zadevajo trgovino s storitvami v mednarodnem pomorskem prometu, izvajajo na razumen, objektiven in nepristranski način.
   2.   V primerih, ko je treba pridobiti dovoljenje, pristojni organi pogodbenic v razumnem roku od prejema vloge, ki po domačih zakonih in upravnih predpisih šteje za popolno, vlagatelja obvestijo o svoji odločitvi. Pristojni organ pogodbenice vlagatelju na zahtevo brez nepotrebnega odlašanja zagotovi informacije o tem, v kateri fazi obravnave je vloga.
   3.   Da ukrepi, ki zadevajo tehnične standarde ter zahteve in postopke v zvezi s podeljevanjem licenc, ne bi po nepotrebnem ovirali trgovine, zahteve temeljijo na objektivnih, nediskriminatornih, vnaprej določenih in preglednih merilih, kot je npr. merilo usposobljenosti za opravljanje zadevne storitve, v postopkih podeljevanja licenc pa ne smejo že same po sebi omejevati ali ovirati opravljanja zadevne storitve.
   Člen 8
   Ključno osebje
   Hčerinska družba, podružnica ali predstavniška pisarna ladjarske družbe ene pogodbenice, ki je v njeni popolni lasti ali je rezultat skupnih vlaganj in je ustanovljena v drugi pogodbenici, ima pravico zaposlovati ključno osebje v skladu z veljavno zakonodajo države gostiteljice, in sicer ne glede na državljanstvo. Vsaka od pogodbenic omogoči pridobitev dovoljenj za delo in vizumov za zaposlene, ki so tujci.
   Člen 9
   Plačila in kapitalske transakcije
   1.   Prihodki državljanov in podjetij ene pogodbenice od mednarodnih pomorskih ali multimodalnih prevozov v drugi pogodbenici se lahko izplačajo v konvertibilnih valutah.
   2.   Prihodki in izdatki gospodarske dejavnosti hčerinskih družb in podružnic in predstavniških pisarn ladjarskih družb ene pogodbenice v drugi pogodbenici, ustanovljenih v drugi pogodbenici, se lahko izplačajo v valuti države gostiteljice. Potem ko te ladjarske družbe, hčerinske družbe, podružnice in predstavniške pisarne poravnajo lokalne pristojbine, se lahko preostali znesek prosto nakaže v tujino po bančnem menjalnem tečaju, ki velja na dan nakazila.
   Člen 10
   Pomorsko sodelovanje
   Pogodbenice z namenom pospeševanja razvoja svoje pomorske gospodarske panoge spodbujajo pristojne organe, ladjarske družbe, pristanišča, ustrezne raziskovalne institucije, univerze in šole k sodelovanju na naslednjih (a tudi na drugih) področjih:

               1.

               izmenjava mnenj v zvezi z dejavnostmi v okviru mednarodnih pomorskih organizacij;

               2.

               priprava in izboljšanje zakonodaje o upravljanju pomorskega prevoza in trga;

               3.

               spodbujanje učinkovitih prevoznih storitev v mednarodni pomorski trgovini, in sicer s čim boljšo izrabo pristanišč in ladjevij pogodbenic;

               4.

               jamstvo za varnost prevozov in preprečevanje onesnaževanja morja;

               5.

               spodbujanje izobraževanja in usposabljanja na področju pomorstva, zlasti usposabljanje pomorščakov;

               6.

               izmenjava osebja, znanstvenih informacij in tehnologije;

               7.

               okrepitev prizadevanj v boju proti piratstvu in terorizmu.

         Člen 11
   Posvetovanja in reševanje sporov
   1.   Pogodbenice določijo ustrezne postopke, s katerimi zagotovijo pravilno izvajanje tega sporazuma.
   2.   Če med pogodbenicami pride do spora v zvezi z razlago ali uporabo tega sporazuma, si pristojni organi prizadevajo za njegovo razrešitev s posvetovanji v prijateljskem duhu. V kolikor ne pride do dogovora, se spor reši po diplomatski poti.
   Člen 12
   Sprememba SPORAZUMA
   Ta sporazum se lahko spremeni s pisnim dogovorom med pogodbenicami, sprememba pa začne veljati v skladu s postopki, določenimi v členu 15(2).
   Člen 13
   Ozemeljska VELJAVNOST
   Ta sporazum se uporablja na eni strani na ozemljih, na katerih se uporablja Pogodba o ustanovitvi Evropske skupnosti in v skladu s pogoji, opredeljenimi v tej pogodbi, na drugi strani pa na ozemlju Kitajske.
   Člen 14
   Verodostojna besedila
   Ta sporazum je sestavljen v dveh izvodih v angleškem, danskem, finskem, francoskem, grškem, italijanskem, nemškem, nizozemskem, portugalskem, španskem, švedskem in kitajskem jeziku, pri čemer so besedila v vseh teh jezikih enako verodostojna.
   Člen 15
   Trajanje in začetek veljavnosti Sporazuma
   1.   Ta sporazum je sklenjen za obdobje petih let. Sporazum se podaljšuje letno na podlagi tihega soglasja, če ga nobena od pogodbenic sporazuma šest mesecev pred dnem njegovega izteka pisno ne odpove.
   2.   Ta sporazum pogodbenice odobrijo v skladu z lastnimi postopki.
   Ta sporazum začne veljati prvi dan drugega meseca, ki sledi mesecu, v katerem so se pogodbenice uradno obvestile o zaključku postopkov iz prvega pododstavka.
   3.   Če je ta sporazum glede določenih zadev manj ugoden kot obstoječi dvostranski sporazumi med posameznimi državami članicami Skupnosti in Kitajsko, brez poseganja v obveznosti Skupnosti in ob upoštevanju Pogodbe o ustanovitvi Evropske skupnosti prevladajo ugodnejše določbe. Določbe tega sporazuma nadomeščajo določbe prejšnjih dvostranskih sporazumov, sklenjenih med državami članicami Skupnosti in Kitajsko, v kolikor so te – razen v primeru iz prejšnjega stavka – nezdružljive ali enake določbam tega sporazuma. Določbe obstoječih dvostranskih sporazumov, ki jih ta sporazum ne zajema, se uporabljajo še naprej.

      EN FE DE LO CUAL, los plenipotenciarios abajo firmantes suscriben el presente Acuerdo.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten dieses Abkommen unterzeichnet.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF the undersigned Plenipotentiaries have signed this Agreement.
      EN FOI DE QUOI, les plénipotentiaires soussignés ont apposé leur signature sur le présent accord.
      IN FEDE DI CHE i Plenipotenziari sottoscritti hanno apposto le loro firme in calce al presente accordo.
      TEN BLIJKE WAARVAN de, hiertoe naar behoren gemachtigde, ondergetekenden hun handtekening onder deze overeenkomst hebben gesteld.
      EM FÉ DO QUE, os abaixo-assinados apuseram as suas assinaturas no presente Acordo.
      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.

      Hecho en Bruselas, el seis de diciembre del dos mil dos.
      Udfærdiget i Bruxelles den sjette december to tusind og to.
      Geschehen zu Brüssel am sechsten Dezember zweitausendzwei.
      'Εγινε στις Βρυξέλλες, στις έξι Δεκεμβρίου δύο χιλιάδες δύο.
      Done at Brussels on the sixth day of December in the year two thousand and two.
      Fait à Bruxelles, le six décembre deux mille deux.
      Fatto a Bruxelles, addì sei dicembre duemiladue.
      Gedaan te Brussel, de zesde december tweeduizendtwee.
      Feito em Bruxelas, em seis de Dezembro de dois mil e dois.
      Tehty Brysselissä kuudentena päivänä joulukuuta vuonna kaksituhattakaksi.
      Som skedde i Bryssel den sjätte december tjugohundratvå.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         På Kongeriget Danmarks vegne

         Für die Bundesrepublik Deutschland

         Για την Ελληνική Δημοκρατία

         Por el Reino de España

         Pour la Republique française

         Thar cheann Na hÉireann
         For Ireland

         Per la Repubblica italiana

         Pour le Grand-Duché de Luxembourg

         Voor het Koninkrijk der Nederlanden

         Für die Republik Österreich

         Pela República Portuguesa

         Suomen tasavallan puolesta

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar


title: Sklep (EU) 2017/1565 Evropskega parlamenta in Sveta z dne 13. septembra 2017 o zagotavljanju makrofinančne pomoči Republiki Moldaviji

text:
               20.9.2017

               SL

               Uradni list Evropske unije

               L 242/14

         SKLEP (EU) 2017/1565 EVROPSKEGA PARLAMENTA IN SVETA
   z dne 13. septembra 2017
   o zagotavljanju makrofinančne pomoči Republiki Moldaviji
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 212(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega:

               (1)

               Odnosi med Evropsko unijo (v nadaljnjem besedilu: Unija) in Republiko Moldavijo se še naprej razvijajo v okviru evropske sosedske politike (ESP) in vzhodnega partnerstva. Republika Moldavija se je vzhodnemu partnerstvu pridružila leta 2009, sledila pa so pogajanja o pridružitvenem sporazumu med Unijo in Republiko Moldavijo. Ta sporazum (2) (v nadaljnjem besedilu: pridružitveni sporazum), ki vključuje postopno uvedbo poglobljenega in celovitega območja proste trgovine, je bil podpisan 27. junija 2014, veljati pa je začel 1. julija 2016.

               (2)

               Politična nestabilnost v obdobju med volitvami novembra 2014 in januarjem 2016 ter škandal v zvezi z bančnimi goljufijami, šibka gospodarska dejavnost v regiji in prepovedi uvoza, ki jih je uvedla Rusija, so močno prizadeli gospodarstvo Republike Moldavije. Te razmere so prispevale k nastanku recesije, vse večjemu trgovinskemu primanjkljaju in znatnemu zmanjšanju deviznih rezerv v zadnjem letu.

               (3)

               Po imenovanju nove vlade in novega guvernerja Nacionalne banke Moldavije na začetku leta 2016 so organi pokazali obnovljeno zavezo nadaljnjemu izvajanju potrebnih političnih reform ter reševanju izzivov v zvezi z upravljanjem v finančnem sektorju države in izzivov na področju upravljanja javnih financ.

               (4)

               Za podporo novemu procesu izvajanja reform sta se Unija in Republika Moldavija na podlagi sklepov Sveta za zunanje zadeve z dne 15. februarja 2016 dogovorili o načrtu za prednostne reforme. Republika Moldavija je pri izvajanju tega načrta zelo napredovala.

               (5)

               V času političnega prehoda in gospodarskih težav so se organi Republike Moldavije in Mednarodni denarni sklad (MDS) julija 2016 dogovorili o triletnem razširjenem kreditnem programu in instrumentu za povečanje financiranja v višini 178,7 milijona USD. Odbor MDS je to ureditev odobril 7. novembra 2016. Pričakuje se, da bodo organi Republike Moldavije v okviru tega programa MDS hitro izboljšali upravljanje in nadzor finančnega sektorja, okrepili politike, ki zagotavljajo makroekonomsko in finančno stabilnost, ter spodbujali trajnostno in vključujočo rast.

               (6)

               Republika Moldavija je avgusta 2015 zaradi slabšanja gospodarskega stanja in obetov Unijo zaprosila za dodatno makrofinančno pomoč in to prošnjo ponovila marca 2016.

               (7)

               Okvirna sredstva, ki jih je Unija namenila Republiki Moldaviji iz evropskega instrumenta sosedstva, vključno s proračunsko podporo in tehnično pomočjo, znašajo 610 do 746 milijonov EUR. Izplačilo proračunske podpore Unije je bilo v začetku leta 2015 zamrznjeno, za nadaljevanje pa je bil postavljen pogoj, da se odobri nov program MDS in izpolnijo vsi pogoji za proračunsko podporo.

               (8)

               Ker je Republika Moldavija država, ki jo zajema ESP, bi se morala šteti za upravičenko do makrofinančne pomoči Unije.

               (9)

               Makrofinančna pomoč Unije bi morala biti izreden finančni instrument nevezane in nenamenske plačilnobilančne podpore, namenjene takojšnjim potrebam upravičenke po zunanjem financiranju, in bi morala podpreti izvajanje strateškega programa, ki vsebuje takojšnje odločne ukrepe prilagajanja in strukturnih reform, oblikovane za kratkoročno izboljšanje plačilnobilančnega položaja.

               (10)

               Ker je v plačilni bilanci Republike Moldavije še vedno znatna vrzel v zunanjem financiranju, ki presega sredstva, ki jih zagotavljajo MDS in druge večstranske institucije, je makrofinančna pomoč Unije Republiki Moldaviji v trenutnih izjemnih okoliščinah ustrezen odziv na prošnjo Republike Moldavije za podporo gospodarski stabilizaciji v povezavi s programom MDS. Makrofinančna pomoč Unije bi z dopolnjevanjem sredstev iz finančne ureditve MDS podpirala gospodarsko stabilizacijo in program strukturnih reform Republike Moldavije.

               (11)

               Makrofinančna pomoč Unije bi morala biti namenjena podpori ponovne vzpostavitve vzdržnega stanja v zunanjem financiranju Republike Moldavije, kar bo prispevalo k večji politični in makroekonomski stabilnosti države, boljšemu gospodarskemu in finančnemu upravljanju, vključno s temeljitim, v rezultate usmerjenim preiskovanjem bančnih goljufij, dobremu energetskemu upravljanju in neodvisnosti sodstva od politike.

               (12)

               Pričakuje se, da bodo makrofinančno pomoč Unije spremljala izplačila proračunske podpore v okviru evropskega instrumenta sosedstva.

               (13)

               Določitev zneska makrofinančne pomoči Unije temelji na celoviti kvantitativni oceni preostalih potreb Republike Moldavije po zunanjem financiranju, pri čemer je upoštevana zmožnost države, da se financira z lastnimi sredstvi, zlasti z mednarodnimi rezervami, ki so ji na voljo. Makrofinančna pomoč Unije bi morala dopolnjevati programe in finančna sredstva, ki jih zagotavljata MDS in Svetovna banka. Pri določanju zneska pomoči se upoštevajo tudi pričakovani finančni prispevki večstranskih donatorjev, potreba po zagotavljanju pravične porazdelitve bremena med Unijo in drugimi donatorji, drugi instrumenti Unije za zunanje financiranje, ki se že uporabljajo v Republiki Moldaviji, in dodana vrednost celotne vključenosti Unije.

               (14)

               Ob upoštevanju preostalih potreb Republike Moldavije po zunanjem financiranju, ravni njene gospodarske razvitosti, ki se izmeri glede na dohodek na prebivalca in stopnjo revščine, njene zmožnosti financiranja z lastnimi sredstvi, zlasti mednarodnimi rezervami, ki so ji na voljo, in ocene njene zmožnosti odplačevanja na podlagi analize vzdržnosti dolga bi bilo treba del pomoči zagotoviti v obliki nepovratnih sredstev.

               (15)

               Komisija bi morala zagotoviti pravno in vsebinsko skladnost makrofinančne pomoči Unije s ključnimi načeli in cilji na različnih področjih zunanjega delovanja, z ukrepi, sprejetimi v zvezi z navedenimi področji, ter drugimi ustreznimi politikami Unije.

               (16)

               Makrofinančna pomoč Unije bi morala podpirati zunanjo politiko Unije do Republike Moldavije. Službe Komisije in Evropska služba za zunanje delovanje (ESZD) bi morale v celotnem obdobju zagotavljanja makrofinančne pomoči tesno sodelovati, da bi usklajevale in zagotavljale doslednost zunanje politike Unije.

               (17)

               Makrofinančna pomoč Unije bi morala podpirati zavezanost Republike Moldavije vrednotam, ki jih deli z Unijo, vključno z demokracijo, pravno državo, dobrim upravljanjem, odgovorno, pregledno in na zaslugah temelječo javno upravo, neodvisnim sodstvom, spoštovanjem človekovih pravic, svobodnimi, neodvisnimi in pluralističnimi mediji, trajnostnim razvojem in zmanjševanjem revščine, kakor tudi njeno zavezanost načelom odprte in pravične trgovine, ki temelji na pravilih.

               (18)

               Predpogoj za dodelitev makrofinančne pomoči Unije in izplačilo vsakega od treh obrokov bi moral biti, da Republika Moldavija spoštuje učinkovite demokratične mehanizme, vključno z večstrankarskim parlamentarnim sistemom, in pravno državo ter zagotavlja spoštovanje človekovih pravic. Poleg tega bi morali posebni cilji makrofinančne pomoči Unije povečati učinkovitost, preglednost in odgovornost sistemov za upravljanje javnih financ, se uspešno boriti proti korupciji in pranju denarja, okrepiti upravljanje in nadzor finančnega in bančnega sektorja v Republiki Moldaviji, izboljšati upravljanje energetskega sektorja ter spodbujati strukturne reforme, katerih cilji so podpiranje trajnostne in vključujoče rasti, ustvarjanje novih delovnih mest, naklonjeno poslovno ozračje in fiskalna konsolidacija. Makrofinančna pomoč Unije Republiki Moldaviji bi morala vključevati tudi ukrepe za podporo izvajanju pridružitvenega sporazuma, vključno s poglobljenim in celovitim območjem proste trgovine. Posebne cilje je treba opredeliti na preverljiv in merljiv način, da jih bo mogoče ustrezno oceniti. Komisija in ESZD bi morali redno spremljati izpolnjevanje pogoja in doseganje navedenih ciljev. Če pogoj ne bi bil izpolnjen in cilji ne bi bili doseženi oziroma če nameni in načela iz pridružitvenega sporazuma v splošnem ne bi bili upoštevani, bi morala Komisija začasno prekiniti ali ukiniti izplačilo makrofinančne pomoči Unije.

               (19)

               Da bi zagotovili učinkovito zaščito finančnih interesov Unije, povezanih z makrofinančno pomočjo Unije, bi morala Republika Moldavija izvesti ustrezne ukrepe za preprečevanje in boj proti goljufijam, korupciji in drugim nepravilnostim, povezanim s pomočjo. Republika Moldavija bi morala Komisijo redno obveščati o izvajanju makrofinančne pomoči na podlagi popolnega razkritja in strogega upoštevanja finančnih pravil Unije. Poleg tega bi bilo treba sprejeti določbo, na podlagi katere bi Komisija izvajala nadzor, Evropsko računsko sodišče pa revizije.

               (20)

               Sprostitev makrofinančne pomoči Unije ne posega v pristojnosti Evropskega parlamenta in Sveta kot proračunskega organa.

               (21)

               Zneski makrofinančne pomoči, zagotovljene v obliki nepovratnih sredstev, in zneski rezervacij za makrofinančno pomoč, zagotovljeno v obliki posojil, bi morali biti skladni s proračunskimi sredstvi, odobrenimi v večletnem finančnem okviru.

               (22)

               Makrofinančno pomoč Unije bi morala upravljati Komisija. Da bi se Evropskemu parlamentu in Svetu zagotovila možnost spremljanja izvajanja tega sklepa, bi ju morala Komisija redno obveščati o dogajanjih v zvezi s pomočjo in jima posredovati ustrezne dokumente.

               (23)

               Za zagotovitev enotnih pogojev izvajanja tega sklepa bi bilo treba na Komisijo prenesti izvedbena pooblastila. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (3).

               (24)

               Za makrofinančno pomoč Unije bi morali veljati pogoji, ki se določijo v memorandumu o soglasju. Ti pogoji bi morali biti povezani z izplačilom vsakega od treh obrokov. Za zagotovitev enotnih pogojev izvajanja in zaradi učinkovitosti bi bilo treba na Komisijo prenesti pooblastila za pogajanja o teh pogojih z organi Republike Moldavije pod nadzorom odbora predstavnikov držav članic v skladu z Uredbo (EU) št. 182/2011. V skladu z navedeno uredbo bi se moral praviloma uporabljati svetovalni postopek, razen v primerih, ki so določeni v navedeni uredbi. Ob upoštevanju potencialno pomembnega učinka pomoči, višje od 90 milijonov EUR, je primerno, da se za ukrepe, ki ta prag presegajo, uporablja postopek pregleda. Ob upoštevanju zneska makrofinančne pomoči Unije Republiki Moldaviji bi se moral za sprejetje memoranduma o soglasju in za kakršno koli zmanjšanje oziroma zamrznitev ali ukinitev pomoči uporabljati postopek pregleda –

         SPREJELA NASLEDNJI SKLEP:
   Člen 1
   1.   Unija da Republiki Moldaviji na voljo makrofinančno pomoč v višini največ 100 milijonov EUR (v nadaljnjem besedilu: makrofinančna pomoč Unije), da bi podprla gospodarsko stabilizacijo in obsežen načrt reform Republike Moldavije. Od tega najvišjega zneska se največ 60 milijonov EUR zagotovi v obliki posojil in največ 40 milijonov EUR v obliki nepovratnih sredstev. Sprostitev makrofinančne pomoči Unije je odvisna od odobritve proračuna Unije za zadevno leto s strani Evropskega parlamenta in Sveta. Pomoč prispeva k pokritju plačilnobilančnih potreb Republike Moldavije, kot so opredeljene v programu MDS.
   2.   Za financiranje posojilnega dela makrofinančne pomoči Unije se na Komisijo prenese pooblastilo, da v imenu Unije najame posojila na kapitalskih trgih ali pri finančnih institucijah in nato izposojena sredstva posodi naprej Republiki Moldaviji. Zapadlost posojil v povprečju ne sme presegati 15 let.
   3.   Sprostitev makrofinančne pomoči Unije upravlja Komisija v skladu s sporazumi ali dogovori, sklenjenimi med MDS in Republiko Moldavijo, ter v skladu z glavnimi načeli in cilji gospodarskih reform, določenih v pridružitvenem sporazumu, vključno s poglobljenim in celovitim območjem proste trgovine, ki je bilo dogovorjeno v okviru ESP.
   Komisija redno obvešča Evropski parlament in Svet o dogajanjih v zvezi z makrofinančno pomočjo Unije, tudi o izplačilih, in jima pravočasno predloži ustrezne dokumente.
   4.   Makrofinančna pomoč Unije se da na voljo za obdobje dveh let in pol z začetkom na prvi dan po začetku veljavnosti memoranduma o soglasju iz člena 3(1).
   5.   Če se finančne potrebe Republike Moldavije v obdobju izplačevanja makrofinančne pomoči Unije znatno zmanjšajo v primerjavi z začetnimi napovedmi, Komisija v skladu s postopkom pregleda iz člena 7(2) zmanjša znesek pomoči oziroma pomoč prekine ali ukine.
   Člen 2
   1.   Predpogoj za dodelitev makrofinančne pomoči Unije je, da Republika Moldavija spoštuje učinkovite demokratične mehanizme, vključno z večstrankarskim parlamentarnim sistemom, in pravno državo ter zagotavlja spoštovanje človekovih pravic.
   2.   Komisija in ESZD spremljata izpolnjevanje predpogoja iz odstavka 1 v celotnem obdobju izvajanja makrofinančne pomoči Unije.
   3.   Odstavka 1 in 2 tega člena se uporabljata v skladu s Sklepom Sveta 2010/427/EU (4).
   Člen 3
   1.   Komisija se v skladu s postopkom pregleda iz člena 7(2) z organi Republike Moldavije dogovori o jasno opredeljenih pogojih gospodarske politike in finančnih pogojih, osredotočenih na strukturne reforme in zdrave javne finance, ki naj veljajo za makrofinančno pomoč Unije in se določijo v memorandumu o soglasju (v nadaljnjem besedilu: memorandum o soglasju), ki vključuje časovni okvir za izpolnitev teh pogojev. Pogoji gospodarske politike in finančni pogoji, določeni v memorandumu o soglasju, so skladni s sporazumi ali dogovori iz člena 1(3), vključno s programi makroekonomskega prilagajanja in strukturnih reform, ki jih Republika Moldavija izvaja ob podpori MDS.
   2.   Namen pogojev iz odstavka 1 je zlasti povečanje učinkovitosti, preglednosti in odgovornosti sistemov za upravljanje javnih financ v Republiki Moldaviji, vključno v zvezi z uporabo makrofinančne pomoči Unije. Pri oblikovanju strateških ukrepov se ustrezno upošteva tudi napredek v zvezi z vzajemnim odpiranjem trgov, razvojem pravične trgovine, ki temelji na pravilih, ter drugimi prednostnimi nalogami v okviru zunanje politike Unije. Komisija redno spremlja napredek pri doseganju teh ciljev.
   3.   Podrobni finančni pogoji makrofinančne pomoči Unije se določijo v sporazumu o posojilu in sporazumu o nepovratnih sredstvih, ki se sklene med Komisijo in organi Republike Moldavije.
   4.   Komisija redno preverja, ali so pogoji iz člena 4(3) še vedno izpolnjeni, vključno, ali so gospodarske politike Republike Moldavije v skladu s cilji makrofinančne pomoči Unije. Pri tem tesno sodeluje z MDS in Svetovno banko ter po potrebi z Evropskim parlamentom in Svetom.
   Člen 4
   1.   Ob upoštevanju pogojev iz odstavka 3 da Komisija makrofinančno pomoč Unije na voljo v treh posojilnih obrokih, vsak od njih pa je sestavljen iz posojila in nepovratnih sredstev. Višina posameznega obroka se določi v memorandumu o soglasju.
   2.   Zneski makrofinančne pomoči Unije, ki se ponudi v obliki posojil, se po potrebi zagotovijo v skladu z Uredbo Sveta (ES, Euratom) št. 480/2009 (5).
   3.   Komisija sklene, da bo izplačala obroke, če so izpolnjeni vsi naslednji pogoji:

               (a)

               predpogoj iz člena 2;

               (b)

               trajno zadovoljivi rezultati pri izvajanju strateškega programa, ki vsebuje odločne ukrepe prilagajanja in strukturnih reform, podprte z nepreventivnim kreditnim aranžmajem z MDS, ter

               (c)

               zadovoljivo izvajanje gospodarske politike in finančnih pogojev, dogovorjenih v memorandumu o soglasju.

         4.   Drugi obrok se načeloma ne izplača prej kot v treh mesecih po izplačilu prvega obroka. Tretji obrok se načeloma ne izplača prej kot v treh mesecih po izplačilu drugega obroka.
   5.   Kadar pogoji iz odstavka 3 niso izpolnjeni, Komisija začasno prekine ali ukine izplačilo makrofinančne pomoči Unije. V teh primerih obvesti Evropski parlament in Svet o razlogih za to prekinitev ali ukinitev.
   6.   Makrofinančna pomoč Unije se izplača Nacionalni banki Republike Moldavije. Ob upoštevanju določb, ki se dogovorijo v memorandumu o soglasju, vključno s potrditvijo preostalih potreb po proračunskem financiranju, se lahko sredstva Unije prenesejo ministrstvu za finance Republike Moldavije kot končnemu upravičencu.
   Člen 5
   1.   Najemanje in dajanje posojil v povezavi s posojilnim delom makrofinančne pomoči Unije se izvedeta v eurih z istim datumom valute, pri čemer Unija ni vključena v spremembe zapadlosti in ni izpostavljena tečajnemu ali obrestnemu tveganju ali kakršnemu koli drugemu poslovnemu tveganju.
   2.   Kadar okoliščine to dovoljujejo in če Republika Moldavija za to zaprosi, lahko Komisija sprejme potrebne ukrepe za zagotovitev, da se v posojilne pogoje vključi klavzulo o predčasnem odplačilu, pri čemer se ustrezajoča klavzula vključi tudi v pogoje poslov najemanja posojil.
   3.   Kadar okoliščine dovoljujejo izboljšanje obrestne mere posojil in če Republika Moldavija za to zaprosi, se lahko Komisija odloči za refinanciranje vseh ali dela prvotno najetih posojil ali prestrukturiranje ustreznih finančnih pogojev. Posli refinanciranja ali prestrukturiranja se izvedejo v skladu z odstavkoma 1 in 4 ter ne učinkujejo na podaljšanje zapadlosti zadevnega posojila ali povečanje zneska neodplačanega kapitala na dan refinanciranja ali prestrukturiranja.
   4.   Vse stroške, ki jih ima Unija v zvezi z najemanjem in dajanjem posojil v skladu s tem sklepom, krije Republika Moldavija.
   5.   Komisija obvešča Evropski parlament in Svet o dogajanjih v zvezi s posli iz odstavkov 2 in 3.
   Člen 6
   1.   Makrofinančna pomoč Unije se izvaja v skladu z Uredbo (EU, Euratom) št. 966/2012 Evropskega Parlamenta in Sveta (6) in Delegirano uredbo Komisije (EU) št. 1268/2012 (7).
   2.   Makrofinančna pomoč Unije se izvaja v okviru neposrednega upravljanja.
   3.   Sporazum o posojilu in sporazum o nepovratnih sredstvih, ki se skleneta z organi Republike Moldavije, vsebujeta določbe o:

               (a)

               zagotovitvi, da Republika Moldavija redno preverja, ali se je financiranje iz proračuna Unije uporabljajo pravilno, sprejme ustrezne ukrepe za preprečevanje nepravilnosti in goljufij ter po potrebi uporabi pravna sredstva za izterjavo vseh nepravilno porabljenih sredstev, zagotovljenih na podlagi tega sklepa;

               (b)

               zagotovitvi zaščite finančnih interesov Unije, zlasti določitvi posebnih ukrepov za preprečevanje goljufij, korupcije in vseh drugih nepravilnosti v zvezi z makrofinančno pomočjo Unije ter za boj proti navedenim pojavom, v skladu z uredbama Sveta (ES, Euratom) št. 2988/95 (8) in (Euratom, ES) št. 2185/96 (9) ter Uredbo (EU, Euratom) št. 883/2013 Evropskega parlamenta in Sveta (10);

               (c)

               izrecni pooblastitvi Komisije, vključno z Evropskim uradom za boj proti goljufijam, ali njenih predstavnikov, da izvajajo preglede, vključno s pregledi in inšpekcijami na kraju samem;

               (d)

               izrecni pooblastitvi Komisije in Računskega sodišča, da izvajata revizije v obdobju, ko je makrofinančna pomoč Unije na voljo, in po njem, vključno z revizijami dokumentov in revizijami na kraju samem, kot so operativne ocene;

               (e)

               zagotovitvi, da je Unija upravičena do predčasnega poplačila posojila in/ali celotnega poplačila nepovratnih sredstev, če se ugotovi, da je Republika Moldavija v zvezi z upravljanjem makrofinančne pomoči Unije vpletena v goljufijo ali korupcijo ali katero koli drugo nezakonito dejavnost, ki škodi finančnim interesom Unije.

         4.   Pred izvedbo makrofinančne pomoči Unije Komisija z operativnimi ocenami presodi ustreznost finančnih ureditev, upravnih postopkov ter mehanizmov notranje in zunanje kontrole Republike Moldavije, ki so pomembni za pomoč.
   Člen 7
   1.   Komisiji pomaga odbor. Ta odbor je odbor v smislu Uredbe (EU) št. 182/2011.
   2.   Pri sklicevanju na ta odstavek se uporablja člen 5 Uredbe (EU) št. 182/2011.
   Člen 8
   1.   Komisija Evropskemu parlamentu in Svetu vsako leto do 30. junija predloži poročilo o izvajanju tega sklepa v predhodnem letu, vključno z oceno tega izvajanja. V poročilu se:

               (a)

               preuči napredek, dosežen pri izvajanju makrofinančne pomoči Unije;

               (b)

               ocenijo gospodarske razmere in obeti za Republiko Moldavijo ter napredek, dosežen pri izvajanju ukrepov politik iz člena 3(1);

               (c)

               navede povezava med pogoji gospodarske politike, določenimi v memorandumu o soglasju, tekočimi gospodarskimi in fiskalnimi rezultati Republike Moldavije ter odločitvami Komisije o izplačilu obrokov makrofinančne pomoči Unije.

         2.   Komisija najpozneje dve leti po koncu obdobja razpoložljivosti iz člena 1(4) Evropskemu parlamentu in Svetu predloži poročilo o naknadni oceni, v katerem ovrednoti rezultate in učinkovitost zaključenih ukrepov makrofinančne pomoči Unije ter navede, v kolikšni meri so prispevali k ciljem pomoči.
   Člen 9
   Ta sklep začne veljati tretji dan po objavi v Uradnem listu Evropske unije.

      V Strasbourgu, 13. septembra 2017

            Za Evropski parlament

            Predsednik

         A. TAJANI

            Za Svet

            Predsednik

         M. MAASIKAS

      (1)  Stališče Evropskega parlamenta z dne 4. julija 2017 (še ni objavljeno v Uradnem listu) in odločitev Sveta z dne 17. julija 2017.

      (2)  Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (UL L 260, 30.8.2014, str. 4).

      (3)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).

      (4)  Sklep Sveta 2010/427/EU z dne 26. julija 2010 o organizaciji in delovanju Evropske službe za zunanje delovanje (UL L 201, 3.8.2010, str. 30).

      (5)  Uredba Sveta (ES, Euratom) št. 480/2009 z dne 25. maja 2009 o ustanovitvi Jamstvenega sklada za zunanje ukrepe (UL L 145, 10.6.2009, str. 10).

      (6)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

      (7)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

      (8)  Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, 23.12.1995, str. 1).

      (9)  Uredba Sveta (Euratom, ES) št. 2185/96 z dne 11. novembra 1996 o pregledih in inšpekcijah na kraju samem, ki jih opravlja Komisija za zaščito finančnih interesov Evropskih skupnosti pred goljufijami in drugimi nepravilnostmi (UL L 292, 15.11.1996, str. 2).

      (10)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).

      Skupna izjava Evropskega parlamenta, Sveta in Komisije
      Evropski parlament, Svet in Komisija glede na pobude v zvezi s spremembo volilnega sistema v Republiki Moldaviji poudarjajo, da je pogoj za odobritev makroekonomske pomoči ta, da država upravičenka spoštuje učinkovite demokratične mehanizme, vključno z večstrankarskim parlamentarnim sistemom, in pravno državo ter zagotavlja spoštovanje človekovih pravic. Komisija in Evropska služba za zunanje delovanje bosta spremljali izpolnjevanje tega pogoja v celotnem obdobju izvajanja makrofinančne pomoči in bosta še posebej pozorni na to, ali organi Republike Moldavije upoštevajo priporočila ustreznih mednarodnih partnerjev (zlasti Beneške komisije in OVSE/ODIHR).


title: Sklep št. 791/2004/ES Evropskega parlamenta in Sveta z dne 21. aprila 2004 o akcijskem programu Skupnosti za spodbujanje ustanov, ki so aktivne na evropski ravni ter podpirajo posebne dejavnosti na področju izobraževanja in usposabljanja

text:
Pomembno pravno obvestilo

|

32004D0791

Uradni list L 138 , 30/04/2004 str. 0031 - 0039

		Sklep št. 791/2004/ES Evropskega parlamenta in Svetaz dne 21. aprila 2004o akcijskem programu Skupnosti za spodbujanje ustanov, ki so aktivne na evropski ravni ter podpirajo posebne dejavnosti na področju izobraževanja in usposabljanjaEVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti členov 149(4) in 150(4) Pogodbe,ob upoštevanju predloga Komisije,ob upoštevanju mnenja Ekonomsko-socialnega odbora [1],po posvetovanju z Odborom regij,v skladu s postopkom iz člena 251 Pogodbe [2],ob upoštevanju naslednjega:(1) Pogodba določa, da naj Skupnost prispeva k razvoju kakovostnega izobraževanja tako, da podpira in dopolnjuje delovanje držav članic, uresničuje politiko poklicnega usposabljanja, ki podpira in dopolnjuje delovanje držav članic, ter da spodbuja sodelovanje s tretjimi državami.(2) Laekenska deklaracija, ki je priložena k sklepom Evropskega Sveta z dne 14. in 15. decembra 2001 zatrjuje, da je bistveni izziv, na katerega naj odgovori Evropska unija, kako državljane približati evropski zasnovi in evropskim institucijam.(3) Podrobni delovni program o sledenju ciljem sistemov izobraževanja in usposabljanja v Evropi [3], ki ga je sprejel svet z dne 14. junija 2001, določa program delovanja, ki potrebuje podporo na ravni Skupnosti.(4) Deklaracija Evropske unije ob petdeseti obletnici Splošne deklaracije o človekovih pravicah na Dunaja 10. decembra 1998 navaja, da bi Unija morala še naprej razvijati sodelovanje na področju človekovih pravic, kot so dejavnosti izobraževanja in usposabljanja, v povezavi z drugimi zadevnimi organizacijami ter zagotoviti kontinuiteto evropskega magistrskega študija človekovih pravic in demokratizacije, ki ga organizira 15 evropskih univerz.(5) Sklepi Evropskega sveta na zasedanju v Kölnu 4. junija 1999 navajajo, da je treba za krepitev trajnosti in kontinuitete evropskega magistrskega študija človekovih pravic in demokratizacije "posvetiti dodatno pozornost vprašanju zagotavljanja proračunskih sredstev".(6) Postavke A-3010, A-3011, A-3012, A-3013, A-3014, A-3017, A-3022, A-3027, A-3044, B3-1000 in B3-304 splošnega proračuna Evropske unije za finančno leto 2003 in prejšnja finančna leta so dokazale svojo pomembnost na področju izobraževanja in usposabljanja.(7) Evropski koledž, ki na evropski ravni izvaja podiplomske študije prava, ekonomije, političnih ved, družboslovja in humanističnih ved, ki vključujejo evropsko dimenzijo, Evropski univerzitetni inštitut, ki prispeva k razvoju evropske kulturne in znanstvene dediščine z visokošolskim izobraževanjem in raziskovanjem, Evropski inštitut za javno upravo, ki usposablja nacionalne in evropske državne uradnike na področju evropskega združevanja, Akademija za evropsko pravo v Trieru, ki na univerzitetni ravni usposablja pravne strokovnjake in uporabnike, Evropsko meduniverzitetno središče za človekove pravice in demokratizacijo, ki izvaja evropski magistrski študij in zagotavlja stažiranje ter tudi drugo izobraževanje, usposabljanje in raziskovalno delo na področju širjenja človekovih pravic in demokratizacije, Evropska agencija za razvoj izobraževanja oseb s posebnimi potrebami, ki si prizadeva izboljšati kakovost izobraževanja za učence s posebnimi potrebami in spodbujati trajnostno evropsko sodelovanje na tem področju, ter Mednarodno središče za evropsko usposabljanje, ki poučuje, usposablja in raziskuje vprašanja evropeizacije, globalizacije, federalizma, regionalizma in spreminjanja sodobnih družbenih struktur, predstavljajo ustanove, ki si prizadevajo doseči cilje evropskega interesa.(8) Povečuje se potreba po usposabljanju nacionalnih sodnikov za uveljavljanje zakonodaje Skupnosti ter po tem, da to usposabljanje podpira Skupnost, zlasti po sprejetju Uredbe Sveta (ES) št. 1/2003 z dne 16. decembra 2002 o izvajanju pravil konkurence iz člena 81 in 82 Pogodbe [4], ki krepi moč nacionalnih sodišč za uveljavitev teh določb iz Pogodbe.(9) Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [5] (v nadaljevanju "Finančna uredba"), zahteva pripravo temeljnega akta, ki bi zajel obstoječe podporne aktivnosti.(10) Evropski parlament, Svet in Komisija so se v času sprejema Finančne uredbe zavezali, da bodo dosegli zastavljeni cilj in zagotovili, da ta temeljni akt začne veljati od finančnega leta 2004; Komisija se je zavezala, da bo v okviru izvedbe upoštevala pripombe na proračun.(11) Institucijam, katerim je Skupnost dodelila finančno podporo v prejšnjih letih, je treba zagotoviti ustrezno stopnjo stabilnosti in kontinuiteto financiranja, upoštevajoč Finančno uredbo in njena pravila izvedbe.(12) Sprejeti je treba določbo o zemljepisnem območju izvajanja programa, da bi ga razširili na pristopne države in po možnosti v primeru nekaterih akcij na države EFTE/EGP ter države kandidatke.(13) Vsako financiranje iz državnih virov, ki ni povezano s proračunom Skupnosti, bi moralo biti v skladu s členoma 87 in 88 Pogodbe.(14) Ta sklep med celotnim trajanjem programa določa finančni okvir, ki je za organ za izvajanje proračuna med letnim proračunskim postopkom prednostni referenčni okvir v smislu točke 33 Medinstitucionalnega sporazuma med Evropskim parlamentom, Svetom in Komisijo z dne 6. maja 1999 o proračunski disciplini in izboljšanju proračunskega postopka [6].(15) Vsaka pomoč, ki se dodeli po tem sklepu, bi morala biti strogo v skladu z načeloma subsidiarnosti in sorazmernosti –SKLENILA:Člen 1Cilj progama in dejavnosti1. Ta sklep uveljavlja akcijski program Skupnosti na področju izobraževanja in usposabljanja (v nadaljevanju "program") za spodbujanje ustanov in njihovih dejavnosti, s katerimi si prizadevajo razširiti in poglobiti znanje o razvoju Evrope ali prispevati k doseganju ciljev skupne politike na področju izobraževanja in usposabljanja v Skupnosti in zunaj.2. Splošni cilj programa je podpreti dejavnosti ustanov na področju izobraževanja in usposabljanja.Program obsega naslednje dejavnosti:(a) tekoče programe dela ustanov, ki delujejo na evropski ali svetovni ravni in si prizadevajo doseči cilj splošnega evropskega interesa na področju izobraževanja in usposabljanja ali cilj, ki je sestavni del politike Evropske unije na tem področju;(b) posebno akcijo, ki spodbuja delovanje Evropske unije na tem področju, zagotavlja informacije o evropskem združevanju in ciljih, ki jim sledi Unija v svojih mednarodnih odnosih, ali podpira delovanje Skupnosti ter ga prenaša na nacionalno raven.Zlasti morajo te dejavnosti prispevati ali morajo imeti možnost prispevati k razvoju in izvajanju politike sodelovanja Skupnosti ter k aktivnostim na področju izobraževanja in usposabljanja.3. Program se začne izvajati 1. januarja 2004 in se zaključi 31. decembra 2006.Člen 2Dostop do programaDa bi bila upravičena do dotacije, mora ustanova izpolniti zahteve iz Priloge in imeti naslednje značilnosti:(a) mora biti neodvisna in nepridobitna pravna oseba, ki je aktivna predvsem na področju izobraževanja in usposabljanja zaradi cilja, ki je usmerjen na javno dobro;(b) mora biti več kot dve leti pravno ustanovljena ustanova, ki ji je pooblaščeni revizor za dve prejšnji leti potrdil letni računovodski izkaz;(c) njene dejavnosti morajo biti v skladu s temeljnimi načeli delovanja Skupnosti na področju izobraževanja in usposabljanja ter upoštevati prednostne naloge iz Priloge.Komisija lahko v izjemnih okoliščinah odobri odstopanje od zahteve iz točke (b) prvega odstavka, pod pogojem, da to ne ogroža zaščite finančnih interesov Skupnosti.Člen 3Sodelovanje tretjih državSodelovanje pri akcijah v okviru programa je lahko odprto za ustanove, ki so ustanovljene v:(a) pristopnih državah, ki so podpisale pristopne pogodbe 16. aprila 2003;(b) državah članicah EFTE/EGP v skladu s pogoji iz Sporazuma EGP;(c) Romuniji in Bolgariji, v zvezi s katerima je treba pogoje za sodelovanje določiti v skladu z evropskimi sporazumi, njihovimi dodatnimi protokoli ter sklepi ustreznih pridružitvenih svetov;(d) Turčiji, v zvezi s katero je treba pogoje za sodelovanje določiti v skladu z Okvirnim sporazumom med Evropsko skupnostjo in Republiko Turčijo z dne 26. februarja 2002 o splošnih načelih sodelovanja Republike Turčije v programih Skupnosti [7].Člen 4Izbor upravičencevProgram obsega dve vrsti upravičencev:(a) skupina 1: dotacije za poslovanje se upravičencem, ki so poimensko navedeni v točki 2 Priloge, dodelijo neposredno;(b) skupina 2: podpora za evropska združenja, ki so aktivna na področju izobraževanja ali usposabljanja, podpora za dejavnosti na področju visokošolskega izobraževanja v zvezi z evropskim združevanjem, vključno s katedrami Jean Monnet, podpora za dejavnosti, ki prispevajo k doseganju novih ciljev sistemov izobraževanja in usposabljanja v Evropi, ter podpora za usposabljanje nacionalnih sodnikov na področju evropskega prava in za organizacijo pravosodnega sodelovanja. Upravičenci so izbrani na podlagi poziva za zbiranje predlogov v skladu s splošnimi merili iz Priloge.Člen 5Dodelitev dotacijeDotacije se v okviru različnih akcij programa dodelijo v skladu z določbami iz ustreznega dela Priloge.Člen 6Finančne določbe1. Finančni okvir za izvedbo tega programa do roka iz člena 1(3) je 77 milijonov evrov.2. Letno razdelitev proračunskih sredstev odobri organ za izvajanje proračuna v okviru finančne perspektive.Člen 7IzvajanjeKomisija je pristojna za izvajanje tega programa v skladu z določbami iz Priloge.Člen 8Spremljanje in ocenjevanje1. Komisija predloži Evropskemu parlamentu in Svetu poročilo o doseženih ciljih programa najkasneje do 31. decembra 2007.To poročilo med drugim temelji na poročilu o zunanji oceni, ki mora biti na voljo najkasneje do konca leta 2006 in ki ocenjuje vsaj splošno primernost in skladnost programa, učinkovitost njegovega izvajanja (priprava, izbor, izvajanje akcij) ter splošno in posamezno učinkovitost različnih akcij v zvezi z doseganjem ciljev iz člena 1 in iz Priloge.Poleg tega Komisija vsako leto poroča Evropskemu parlamentu in Svetu o izvajanju tega programa.2. Evropski parlament in Svet odločata o nadaljevanju programa od 1. januarja 2007 v skladu s Pogodbo.Člen 9Začetek veljavnostiTa sklep začne veljati dan po objavi v Uradnem listu Evropske unije.V Strasbourgu, 21. aprila 2004Za Evropski parlamentPredsednikP. CoxZa SvetPredsednikD. Roche[1] UL C 32, 5.2.2004, str. 52.[2] Mnenje Evropskega parlamenta z dne 6. novembra 2003 (še ni objavljeno v Uradnem listu), Skupno stališče Sveta z dne 22. decembra 2003 (UL C 72 E, 23.3.2004, str. 19), Stališče Evropskega parlamenta z dne 10. marca 2004 (še ni objavljeno v Uradnem listu) in Sklep Sveta z dne 30. marca 2004.[3] UL C 142, 14.6.2002, str. 1.[4] UL L 1, 4.1.2003, str. 1.[5] UL L 248, 16.9.2002, str. 1.[6] UL C 172, 18.6.1999, str. 1. Sporazum, kakor je bil spremenjen s Sklepom Evropskega parlamenta in Sveta 2003/429/ES (UL L 147, 14.6.2003, str. 25).[7] UL L 61, 2.3.2002, str. 29.--------------------------------------------------PRILOGA1. UVODCilje iz člena 1 je treba uresničevati z akcijami iz Priloge.Ta priloga vsebuje dve vrsti akcij:- prva vrsta, akciji 1 in 2, je naravnana na podporo posameznim institucijam ali izbranim združenjem, ki so aktivni na evropski ravni na področju izobraževanja in usposabljanja,- druga vrsta, akcija 3, je naravnana na podporo posameznim dejavnostim ali projektom, ki so usmerjeni bodisi v evropsko združevanje (akcija 3A) bodisi podporo politikam Evropske unije na področju izobraževanja in usposabljanja neodvisno od programov Skupnosti na teh področjih (akcija 3B) ali na krepitev evropskega prava, zlasti v zvezi z nacionalnimi sodniki (akcija 3C).2. IZVEDBA PODPRTIH DEJAVNOSTIDejavnosti, ki jih izvajajo ustanove, upravičene do finančnih sredstev Skupnosti iz tega programa, sodijo na eno izmed naslednjih področij:Akcija 1: Podpora posebnim institucijam, ki so aktivne na področju izobraževanja in usposabljanjaDotacije v okviru te akcije programa se lahko dodelijo, da bi financirali nekatere stroške poslovanja in administrativne stroške spodaj navedenih institucij, ki si prizadevajo doseči cilj splošnega evropskega interesa in delujejo na naslednjih področjih:- Evropski koledž (kampusa Bruges in Natolin): podiplomski študij evropskih razsežnosti prava, ekonomije, politologije in družboslovja ter humanističnih ved,- Evropski univerzitetni inštitut v Firencah: prispevek k razvoju evropske kulturne in znanstvene dediščine z visokošolskim izobraževanjem in raziskovanjem,- Evropski inštitut za javno upravo v Maastrichtu: usposabljanje nacionalnih in evropskih državnih uradnikov za opravljanje njihovih obveznosti na področju evropskega združevanja,- Akademija za evropsko pravo v Trieru: usposabljanje pravnih strokovnjakov in uporabnikov na univerzitetni ravni,- Evropsko meduniverzitetno središče za človekove pravice in demokratizacijo: evropski magistrski študij človekovih pravic in demokratizacije, stažiranje in tudi drugo izobraževanje, dejavnosti usposabljanja ter spodbujanje človekovih pravic in demokratizacije,- Evropska agencija za razvoj izobraževanja oseb s posebnimi potrebami: izboljšanje kakovosti izobraževanja za učence s posebnimi potrebami in spodbujanje trajnostnega evropskega sodelovanja na tem področju,- Mednarodno središče za evropsko usposabljanje: študij, usposabljanje in raziskovanje vprašanj evropskega in svetovnega združevanja, federalizma, regionalizma in sprememb sodobnih družbenih struktur iz vidika svetovnega federalizma.Komisija lahko dodeli dotacije zgoraj navedenim institucijam po prejemu ustreznega delovnega načrta in proračuna. Dotacije se lahko vsako leto dodelijo ali obnovijo na podlagi sporazuma o partnerstvu s Komisijo.Za dotacije, ki se dodelijo v okviru te akcije, ne velja načelo postopnega zmanjševanja iz člena 113(2) Finančne uredbe.Dejavnosti institucij, ki dobijo donacijo v okviru te akcije, se lahko izvajajo v Evropski uniji ali drugje.Sredstva, ki se dodelijo v okviru akcije 1, znašajo največ 65 % in najmanj 58 % skupnega proračuna, ki je na voljo temu programu.Akcija 2: Podpora evropskim združenjem, ki so aktivna na področju izobraževanja in usposabljanjaDotacije v okviru te akcije programa se lahko dodelijo za financiranje nekaterih stroškov poslovanja in administrativnih stroškov združenj, ki so aktivna na področju izobraževanja in usposabljanja ter izpolnjujejo naslednja minimalna merila:- so ustanove, ki si prizadevajo doseči cilj splošnega evropskega interesa po členu 162 izvedbenih pravil Finančne uredbe iz Uredbe Komisije (ES, Euratom) št. 2342/2002 [1],- izvajajo dejavnost na področju izobraževanja in usposabljanja na evropski ravni ter si prizadevajo doseči jasne in dobro opredeljene cilje iz svojih statutov,- imajo člane v vsaj dvanajstih državah članicah Evropske unije,- so sestavljena iz nacionalnih, regionalnih ali lokalnih združenj,- so locirane in imajo pravni status v eni izmed držav članic Evropske unije,- večino svojih dejavnosti opravljajo v državah članicah Evropske unije, v državah EGP in/ali državah kandidatkah.V okviru te akcije se dotacije dodelijo po izboru predlogov, prejetih na podlagi enega ali več pozivov za zbiranje predlogov. Dotacija skupnosti krije največ 75 % upravičenih stroškov, ki so navedeni v potrjenem načrtu dela združenja. Dotacije se lahko vsako leto dodelijo ali obnovijo na podlagi sporazuma o partnerstvu s Komisijo.Za dotacije, ki se dodelijo v okviru te akcije, ne velja načelo postopnega zmanjševanja iz člena 113(2) Finančne uredbe.Sredstva, ki se dodelijo v okviru akcije 2, znašajo največ 4 % skupnega proračuna, ki je na voljo temu programu.Akcija 3a: Podpora za dejavnosti na področju visokošolskega izobraževanja, povezanega z evropskim združevanjem, vključno s katedrami Jean MonnetTa akcija se nanaša na spodbujanje delovanja Evropske unije na področju visokošolskega izobraževanja, dvigovanje zavesti v visokošolskih okoljih o evropskem združevanju ter na cilje, ki jim sledi Unija v svojih mednarodnih odnosih, ali pa na podporo delovanju Skupnosti in prenos le-tega na nacionalno raven.Dejavnosti, ki dobijo donacijo v okviru te akcije, se lahko izvajajo v državah Evropske unije ali drugje.V skladu s členom 2 Sklepa se to nanaša zlasti na:- izvajanje študija evropskega združevanja na univerzah,- ustanovitev nacionalnih združenj učiteljev, ki se posvečajo preučevanju evropskega združevanja, in podporo za njih,- spodbujanje razmisleka in razprave o procesu evropskega združevanja,- spodbujanje akademskega raziskovanja o prednostnih temah EU, kot sta prihodnost Evrope ali dialog med narodi in kulturami, vključno z raziskovanjem mladih visokošolcev.V okviru te akcije se dotacije dodelijo po izboru predlogov, prejetih na podlagi enega ali več pozivov za zbiranje predlogov. Dotacija skupnosti krije največ 75 % upravičenih stroškov za dejavnosti, ki so izbrane za financiranje v okviru te akcije.Sredstva, ki se dodelijo v okviru akcije 3A, znašajo največ 24 % in najmanj 20 % skupnega proračuna, ki je na voljo temu programu.Akcija 3B: Podpora za dejavnosti, ki prispevajo k doseganju novih ciljev sistemov izobraževanja in usposabljanja v EvropiAkcija 3B se nanaša na dejavnosti v zvezi s podporo, izvajanjem, dvigovanjem zavesti in spodbujanjem, ki so povezane s spremljanjem uresničevanja treh ciljev sistemov izobraževanja in usposabljanja v Evropi, potrjenim s strani Evropskega Sveta za leto 2010 [2]:- izboljšati kakovost ter učinkovitost sistemov izobraževanja in usposabljanja v Evropski uniji,- vsakomur olajšati dostop do sistemov izobraževanja in usposabljanja,- odpreti svetu sisteme izobraževanja in usposabljanja,ter 13 podciljem, ki so z njimi povezani. Te dejavnosti lahko vključujejo daljnosežne pristope, ki zajemajo obdobje do leta 2010 in lahko zajemajo notranje evropske vidike ter vidike, ki zadevajo položaj Evrope v svetu.Vrste dejavnosti, ki jih je treba podpreti v okviru te akcije, predstavljajo odprto metodo usklajevanja na področju izobraževanja in usposabljanja, predvsem s pregledi strokovnjakov, izmenjavo dobre prakse, izmenjavo informacij ter z določitvijo kazalcev in meril uspešnosti.Te dejavnosti so predvsem:- podpora študijam, poizvedovanju in raziskovanju, ki so povezani z doseganjem konkretnih novih ciljev,- srečanja strokovnjakov, seminarji, konference in študijska gostovanja, ki podpirajo izvedbo podrobnega programa dela za doseganje ciljev,- priprava in izvedba informacijskih dejavnosti in objav, ki si prizadevajo dvigovati zavest v okoljih, povezanih z izobraževanjem in usposabljanjem, vključujoč tiste, ki so predvidene za krepitev delovanja Evropske unije na teh področjih ter za povečevanje kakovosti, splošne dostopnosti in odprtosti v svet evropskih sistemov izobraževanja in usposabljanja,- različne dejavnosti, ki podpirajo delovanje Skupnosti z vključevanjem akterjev civilne družbe, ki deluje na področju izobraževanja in usposabljanja na nacionalni ali evropski ravni.Ta akcija se izvaja z dotacijami, ki se dodelijo po izboru predlogov, prejetih na podlagi enega ali več pozivov za zbiranje predlogov.Dotacije se lahko dodelijo institucijam, ki imajo sedež v eni izmed držav članic Evropske unije, v državah Evropskega gospodarskega prostora ali v državah kandidatkah. Za dejavnosti v zvezi s tretjim ciljem (odpiranje sistemov izobraževanja in usposabljanja svetu) se dotacije lahko izjemoma dodelijo institucijam s sedežem v drugih tretjih državah.Dotacija Skupnosti praviloma krije največ 75 % upravičenih stroškov za izbrane predloge.Sredstva, ki se dodelijo v okviru akcije 3B, znašajo največ 14 % in najmanj 9 % skupnega proračuna, ki je na voljo temu programu.Akcija 3C: Podpora za usposabljanje nacionalnih sodnikov na področju evropskega pravaDotacije v okviru te akcije se lahko dodelijo za podporo akcijam, ki jih izvajajo organizacije za pravosodno sodelovanje, in drugim akcijam, ki so načrtovane za krepitev usposabljanja, predvsem nacionalnih sodnikov, na področju evropskega prava.Dejavnosti, ki dobijo donacijo v okviru te akcije, se lahko izvajajo v državah članicah, v državah Evropskega gospodarskega prostora ali v državah kandidatkah.V okviru te akcije se dotacije dodelijo po izboru predlogov, prejetih na podlagi enega ali več pozivov za zbiranje predlogov. Dotacija skupnosti krije največ 75 % upravičenih stroškov za dejavnost, ki je navedena v potrjenem načrtu dela.Sredstva, ki se dodelijo v okviru akcije 3C, znašajo največ 4 % skupnega proračuna, ki je na voljo temu programu.3. PREGLEDNOSTUpravičenec, ki mu je dodeljena dotacija v okviru katerega koli dela tega programa, navede na vidnem mestu, kot je domača stran na internetu ali letno poročilo, da je upravičenec do finančnih sredstev iz proračuna Evropske unije.4. MERILA ZA OCENJEVANJE VLOG ZA FINANCIRANJEZahtevki za sredstva dotacije, ki so prispeli kot odziv na zbiranje predlogov, bodo ocenjeni na podlagi naslednjih meril:- pomembnost za cilje programa in za zadevno posamezno akcijo,- pomembnost za katere koli prednostne naloge ali druga merila, navedena v pozivu za zbiranje predlogov,- kakovost predloga,- možni vpliv predloga na izobraževanje in/ali usposabljanje na evropski ravni.5. UPRAVIČENI IZDATKIKomisija lahko pri določanju zneska dotacije, ki se dodeli v okviru katere koli akcije programa, uporabi pavšalno financiranje na podlagi objavljenih stroškov na enoto.V zvezi z dotacijami za leto 2004 se lahko obdobje upravičenosti izdatkov začne s 1. januarjem 2004, pod pogojem, da izdatki niso nastali pred datumom, na katerega je predložena vloga za dotacijo, ali pred datumom, na katerega se začne proračunsko leto upravičenca.Med letom 2004 se lahko v primeru upravičencev, katerih proračunsko leto se začne pred 1. marcem, odobri izjema glede obveznosti podpisati sporazum o dotaciji v štirih mesecih od začetka proračunskega leta upravičenca, kot je določeno v odstavku 2 člena 112 Finančne uredbe. V tem primeru je treba sporazum o dotaciji podpisati najkasneje do 30. junija 2004.6. UPRAVLJANJE PROGRAMAKomisija lahko na podlagi analize stroškov in koristi odloči, da zaupa vse ali del svojih nalog v zvezi z upravljanjem programa izvajalski agenciji v skladu s členom 55 Finančne uredbe. Lahko poišče tudi pomoč strokovnjakov in prevzame vse druge stroške tehnične in administrativne pomoči, razen tistih v zvezi z izvajanjem javne oblasti, ki jo zagotovijo zunanji izvajalci v okviru ad hoc pogodbe o nudenju storitev. Lahko financira tudi študije in organizira srečanja strokovnjakov, ki lahko olajšajo izvedbo tega programa, ter sproži akcije za pošiljanje, objavo in razširjanje informacij, ki so neposredno povezane z doseganjem cilja programa.7. KONTROLE IN REVIZIJE7.1 Upravičenec do dotacije za delovanje hrani na razpolago Komisiji pet let po zadnjem izplačilu vse spremne dokumente, vključno z revidiranimi računovodskimi izkazi, ki so povezani s stroški, nastalimi med letom. Upravičenec do dotacije zagotovi, da so spremni dokumenti na voljo Komisiji, če jih imajo partnerji ali člani.7.2 Komisija ima pravico do revizije uporabe dotacije, ki jo lahko opravi njeno osebje neposredno ali katerikoli drugi pristojni organ po njeni izbiri. Te revizije se lahko opravljajo med veljavnostjo sporazuma in pet let po izplačilu preostanka dotacije. Če je to primerno, lahko Komisija na podlagi ugotovitev revizije sprejme odločbo o izterjavi.7.3 Osebje Komisije in zunanji sodelavci, ki jih je Komisija pooblastila, imajo pravico do dostopa, zlasti do pisarn upravičenca in do vseh informacij, vključno z informacijami v elektronski obliki, ki so potrebne za opravljanje teh revizij.7.4 Računsko sodišče in Evropski urad za boj proti prevaram (OLAF) imata enake pravice kot Komisija, zlasti glede dostopa.7.5 Da bi zaščitili finančne interese Skupnosti pred prevarami in drugimi nepravilnostmi, lahko Komisija v okviru tega programa opravi preglede in preverjanja na kraju samem v skladu z Uredbo Sveta (Euratom, ES) št. 2185/96 [3]. Po potrebi Evropski urad za boj proti prevaram (OLAF) opravi preiskave, ki so v skladu z Uredbo Evropskega parlamenta in Sveta (ES) št. 1073/1999 [4].[1] UL L 357, 31.12.2002, str. 1.[2] Podrobni program dela za spremljanje uresničevanja ciljev sistemov izobraževanja in usposabljanja v Evropi (UL C 142, 14.6.2002, str. 1).[3] UL L 292, 15.11.1996, str. 2.[4] UL L 136, 31.5.1999, str. 1.--------------------------------------------------


title: 2004/654/ES: Sklep Sveta z dne 27. maja 2004 o prireditvi «Evropska prestolnica kulture » za leto 2007

text:
               24.9.2004

               SL

               Uradni list Evropske unije

               L 299/19

      SKLEP SVETA

   z dne 27. maja 2004
   o prireditvi „Evropska prestolnica kulture“ za leto 2007
   (2004/654/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa št. 1419/1999/ES Evropskega parlamenta in Sveta z dne 25. maja 1999 o vzpostavitvi aktivnosti Skupnosti za dogodek Evropske prestolnice kulture za leta 2005 do 2019 (1) in zlasti členov 2(3) in 4 Sklepa,
   ob upoštevanju poročila izbirne komisije, izdelanega aprila 2004, ki je bilo Komisiji, Evropskemu parlamentu in Svetu predloženo v skladu s členom 2(2) Sklepa št. 1419/1999/ES,
   ob upoštevanju priporočila Komisije z dne 30. aprila 2004 –
   SKLENIL:
   Člen 1
   Za „Evropsko prestolnico kulture 2007“ se v skladu s členom 2(1) Sklepa št. 1419/1999/ES določi Luxembourg.
   Člen 2
   Za „Evropsko prestolnico kulture 2007“ se v skladu s členom 4 Sklepa št. 1419/1999/ES določi Sibiu.
   Člen 3
   Mesti, ki sta bili določeni, sprejmeta potrebne ukrepe, s katerimi zagotovita učinkovito izvajanje členov 1 in 5 Sklepa št. 1419/1999/ES.

      V Bruslju, 27. maja 2004

            Za Svet

            Predsednik

         J. O'DONOGHUE

      (1)  UL L 166, 1.7.1999, str. 1.


title: 2012/475/EU: Sklep Evropske centralne banke z dne 2. avgusta 2012 o razveljavitvi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (ECB/2012/17)

text:
               15.8.2012

               SL

               Uradni list Evropske unije

               L 218/19

         SKLEP EVROPSKE CENTRALNE BANKE
   z dne 2. avgusta 2012
   o razveljavitvi Sklepa ECB/2011/25 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja
   (ECB/2012/17)
   (2012/475/EU)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, člena 18 in druge alinee člena 34.1 Statuta,
   ob upoštevanju naslednjega:

               (1)

               Sklep ECB/2011/25 z dne 14. decembra 2011 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (1) je treba nadomestiti s Smernico ECB/2012/18 z dne 2. avgusta 2012 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja ter o spremembi Smernice ECB/2007/9 (2), da se nacionalnim centralnim bankam omogoči, da v pogodbeni in regulativni okvir, ki velja za njihove nasprotne stranke, uvedejo dodatne ukrepe izboljšane kreditne podpore.

               (2)

               Sklep ECB/2011/25 je treba razveljaviti –

         SPREJEL NASLEDNJI SKLEP:
   Člen 1
   Razveljavitev Sklepa ECB/2011/25
   1.   Sklep ECB/2011/25 se razveljavi z učinkom od 14. septembra 2012.
   2.   Sklicevanja na razveljavljeni sklep se razlagajo kot sklicevanja na Smernico ECB/2012/18.
   Člen 2
   Začetek veljavnosti
   Ta sklep začne veljati dva dneva po sprejetju.

      V Frankfurtu na Majni, 2. avgusta 2012

            Predsednik ECB

         Mario DRAGHI

      (1)  UL L 341, 22.12.2011, str. 65.

      (2)  Glej stran 20 tega Uradnega lista.


title: 2012/387/EU: Sklep Sveta z dne 16. julija 2012 o podaljšanju obdobja uporabe ustreznih ukrepov iz Sklepa 2011/492/EU o zaključku posvetovanj z Republiko Gvinejo Bissau v skladu s členom 96 Sporazuma o partnerstvu AKP-EU in o spremembi navedenega sklepa

text:
               17.7.2012

               SL

               Uradni list Evropske unije

               L 187/1

         SKLEP SVETA
   z dne 16. julija 2012
   o podaljšanju obdobja uporabe ustreznih ukrepov iz Sklepa 2011/492/EU o zaključku posvetovanj z Republiko Gvinejo Bissau v skladu s členom 96 Sporazuma o partnerstvu AKP-EU in o spremembi navedenega sklepa
   (2012/387/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), kot je bil nazadnje spremenjen v Ouagadougouju, dne 22. junija 2010 (2) (v nadaljnjem besedilu: Sporazum o partnerstvu AKP-EU), in zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih za izvajanje Sporazuma o partnerstvu AKP–ES (3) ter zlasti člena 3 navedenega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               S Sklepom 2011/492/EU (4) so bila sklenjena posvetovanja z Republiko Gvinejo Bissau v skladu s členom 96 Sporazuma o partnerstvu AKP-EU in sprejeti ustrezni ukrepi, kakor so opredeljeni v Prilogi k navedenemu sklepu.

               (2)

               Elementi vojaških sil so 12. aprila 2012 izvedli vojaški udar, ko bi se morala začeti kampanja za drugi krog predsedniških volitev, v času po smrti predsednika Bacai Sanhá januarja.

               (3)

               Še naprej se kršijo bistveni elementi iz člena 9 Sporazuma o partnerstvu AKP-EU, sedanje razmere v Republiki Gvineji Bissau so se znatno poslabšale in ne zagotavljajo spoštovanja človekovih pravic, demokratičnih načel in pravne države.

               (4)

               Sklep 2011/492/EU bi bilo zato treba spremeniti, da se podaljša obdobje uporabe ustreznih ukrepov –

         SPREJEL NASLEDNJI SKLEP:
   Člen 1
   Obdobje veljavnosti Sklepa 2011/492/EU se podaljša za 12 mesecev. V ta namen se v drugem odstavku člena 3 Sklepa 2011/492/EU datum „19. julija 2012“ nadomesti z „19. julija 2013“.
   Člen 2
   Pismo, priloženo temu sklepu, se pošlje organom Gvineje Bissau.
   Člen 3
   Ta sklep začne veljati na dan sprejetja.

      V Bruslju, 16. julija 2012

            Za Svet

            Predsednik

         S. ALETRARIS

      (1)  UL L 317, 15.12.2000, str. 3.

      (2)  Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).

      (3)  UL L 317, 15.12.2000, str. 376.

      (4)  UL L 203, 6.8.2011, str. 2.

      PRILOGA
      Na podlagi posvetovanja, ki je v okviru člena 96 Sporazuma o partnerstvu AKP-EU potekalo 29. marca 2011 v Bruslju, je Evropska unija 18. julija 2011 s Sklepom Sveta 2011/492/EU sklenila, da sprejme ustrezne ukrepe, vključno s shemo vzajemnih zavez za postopno ponovno vzpostavitev sodelovanja z EU.
      Dvanajst mesecev po sprejetju navedenega sklepa Evropska unija meni, da ni bilo nobenega napredka in da je vojaški udar vojaških sil 12. aprila 2012 povzročil znatno nazadovanje procesa. Evropska unija zato sprejme odločitev, da Sklep 2011/492/EU podaljša za 12 mesecev do 19. julija 2013.
      Evropska unija opozarja na Sklepe Sveta v zvezi z Republiko Gvinejo Bissau, ki so bili sprejeti 23. aprila 2012 in še enkrat poudarja pomembnost, ki jo pripisuje prihodnjemu sodelovanju z Republiko Gvinejo Bissau, ter potrjuje svojo pripravljenost, da v skladu s Resolucijo Varnostnega Sveta ZN 2048 (2012) z dne 18. maja 2012, pomaga Republiki Gvineji Bissau pri ponovni vzpostavitvi ustavnega reda in razmer, v katerih je možna ponovna vzpostavitev polnega sodelovanja
      Evropska unija podpira usklajene napore mednarodnih partnerjev za ponovno vzpostavitev stabilnosti, demokracije in spoštovanja človekovih pravic v Republiki Gvineja Bissau

         S spoštovanjem,

               Za Svet

               Predsednica

            C. ASHTON

               Za Komisijo

               Komisar

            A. PIEBALGS


title: Sklep Sveta (EU) 2016/243 z dne 12. februarja 2016 o podpisu Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji, v imenu Evropske unije

text:
               20.2.2016

               SL

               Uradni list Evropske unije

               L 45/12

         SKLEP SVETA (EU) 2016/243
   z dne 12. februarja 2016
   o podpisu Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 15. julija 2013 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Hrvaške k Evropski uniji.

               (2)

               Pogajanja je vodila Komisija v okviru pogajalskih smernic, ki jih je sprejel Svet.

               (3)

               Ta pogajanja so se zaključila in Sporazum v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji je bil parafiran 7. oktobra 2015.

               (4)

               Ta sporazum bi bilo treba podpisati –

         SPREJEL NASLEDNJI SKLEP:
   Člen 1
   Podpis Sporazuma v obliki izmenjave pisem med Evropsko unijo in Ljudsko republiko Kitajsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji, v imenu Unije, se odobri s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 12. februarja 2016

            Za Svet

            Predsednik

         J.R.V.A. DIJSSELBLOEM

      (1)  Besedilo Sporazuma bo objavljeno skupaj s sklepom o njegovi sklenitvi.